ขอตัวอย่างสุภาพ อ่านภาษาท่าทางและรูปแบบการพูด ติดตามการสนทนา
บางครั้งคนเราก็แค่ไม่อยากคุยเพราะเขาอาจจะยุ่งหรือมีอะไรบางอย่างเกิดขึ้นในชีวิตส่วนตัวของเขา พยายามอย่าตื่นตระหนกและอย่าไปโกรธเขา พยายามเข้าใจเขาและขอตัวออกจากการสนทนาอย่างสุภาพ ซึ่งจะช่วยให้คุณและคู่สนทนาไม่ต้องคุยกันต่อแบบกระอักกระอ่วน พยายามอย่าแสดงอารมณ์กับอีกฝ่าย มีเหตุผลมากมายที่คุณอาจจะยกมาเพื่อจบการสนทนา เช่น ไปเข้าห้องน้ำไปหรือรับโทรศัพท์ ถ้าคุณสังเกตว่าคู่สนทนาไม่ได้สนใจจะคุยกับคุณแล้ว ให้คิด “ทางออกง่ายๆ” ขึ้นมาเพื่อจบการพูดคุยแบบสวยๆ คุณอาจจะบอกว่า :  คุณจะไปเอาเครื่องดื่มที่บาร์ คุณต้องรับหรือต้องโทรศัพท์เรื่องสำคัญ คุณต้องไปเข้าห้องน้ำ คุณรู้สึกไม่สบายนิดหน่อยและอยากออกไปสูดอากาศ ถ้าจู่ๆ ก็มีบางสิ่งแทรกเข้ามาในบทสนทนา ก็ให้ปลีกตัวออกมา วิธีนี้จะช่วยให้คุณยุติการสนทนาได้แบบบัวไม่ให้ช้ำน้ำไม่ให้ขุ่น  มองหาอะไรในห้องที่ทำให้คุณ “นึกถึง” อะไรบางอย่างขึ้นมาได้ เช่น คุณอาจจะพูดว่า “ตายล่ะ ดิฉันคุยเพลินจนลืมเวลาไปเลย ต้องกลับบ้านส่งลูกเข้านอนแล้วค่ะ” หลังจากมองไปที่นาฬิกาหรือนาฬิกาข้อมือ ดูว่ามีใครสามารถเข้ามาร่วมวงสนทนาเพื่อให้คุณออกไปได้ไหม  รอให้ถึงจังหวะที่ต่างคนต่างเงียบแล้วใช้โอกาสนี้ออกจากบทสนทนา เช่น คุณอาจจะพูดว่า “ดิฉันคุยกับคุณเสียเพลิน แต่ตอนนี้ต้องไปแล้วค่ะเพราะมีประชุมเช้า” คุณสามารถเอาตัวเองออกจากบทสนทนาที่ไม่ก่อให้เกิดประโยชน์ได้ง่ายๆ ด้วยการทำให้การยุติบทสนทนาเป็นผลดีกับอีกฝ่าย ใช้คำพูดกลยุทธ์ เช่น “ดิฉันไม่รบกวนเวลาของคุณแล้วดีกว่าค่ะ” เพื่อจบการพูดคุย  พูดประมาณว่า “ดิฉันว่าคุณคงอยากคุยกับคนอื่นบ้าง เพราะฉะนั้นดิฉันแวบออกไปดีกว่าค่ะ”  อย่าลืมรักษาน้ำเสียงและภาษาท่าทางให้จริงใจที่สุด  แต่ก็อย่าใช้เทคนิคนี้บ่อยเกินไป เพราะมันจะทำให้คุณดูเป็นคนไม่จริงใจ โดยธรรมชาติแล้วการขอข้อมูลเพิ่มเติมว่าจะติดต่อเขาได้อย่างไรคือสิ่งที่บอกว่าการสนทนากำลังจะยุติ หาคำพูดดีๆ เพื่อบอกเขาว่า คุณดีใจที่ได้คุยกับเขาและอยากจะติดต่อกลับไปเพื่อขอข้อมูลเพิ่มเติม  ถามคำถามเจาะจงเกี่ยวกับธุรกิจ หลักสูตรการศึกษา หรือความสนใจของเขา ใช้คำถามพวกนี้เกริ่นนำไปสู่คำถามที่ว่า “ดิฉันอยากได้ข้อมูลเรื่องนั้นเพิ่มเติมค่ะ ไม่ทราบว่าคุณมีนามบัตรหรือข้อมูลติดต่อที่ดิฉันจะสามารถขอข้อมูลเพิ่มเติมจากคุณไหมคะ” อย่าลืมดูข้อมูลตอนที่เขายื่นข้อมูลการติดต่อให้คุณ เพราะมันบ่งบอกถึงการให้เกียรติ  เสนอความช่วยเหลือ คุณอาจจะบอกว่า “ดิฉันดีใจมากเลยค่ะที่ได้พูดคุยกับคุณและได้เรียนรู้เกี่ยวกับงานของคุณ ถ้ามีอะไรที่ดิฉันสามารถช่วยคุณได้ก็บอกกันเลยนะคะ”  ใช้เทคนิคนี้กับคนที่คุณไม่ได้รู้จักเขามากนัก ถ้าคุณสังเกตว่าอีกฝ่ายไม่อยากคุยกับคุณแล้ว ให้หาทางจบบทสนทนาด้วยการย้อนกลับไปที่เรื่องที่คุณเริ่มคุยกัน อย่าลืมย้ำสิ่งที่คุณได้เรียนรู้และขอบคุณที่เขาสละเวลามาคุยกับคุณ พยายามให้การยุติบทสนทนาเป็นไปตามธรรมชาติให้มากที่สุด ถามคำถามเกี่ยวกับเรื่องที่คุณเริ่มคุยกันเพื่อหาทางยุติการสนทนา แม้ว่าคุณจะรู้ว่าอีกฝ่ายไม่อยากคุยกับคุณแล้วและก็อาจจะแสดงท่าทีที่ไม่สุภาพใส่คุณ ก็ให้รักษามารยาทและรักษาบรรยากาศที่ดี อย่าลืมบอกเขาว่าคุณดีใจที่ได้คุยกับเขา ถึงแม้ว่าคุณจะไม่ได้รู้สึกแบบนั้นก็ตาม และขอบคุณที่เขาสละเวลาให้  พูดประมาณว่า “ต้องขอโทษด้วยนะคะ แต่ดิฉันต้องขอตัวแล้วค่ะ ดิฉันดีใจที่ได้คุยกับคุณนะคะคุณคมกฤต และขอบคุณสำหรับคำแนะนำที่มีประโยชน์ค่ะ” พูดชื่อของอีกฝ่ายในคำพูดก่อนยุติการสนทนาเพื่อแสดงว่าคุณให้เกียรติและจำชื่อเขาได้  อย่าลืมรักษาบรรยากาศเหมือนที่เขาพูดกันว่า “น้ำร้อนปลาเป็น น้ำเย็นปลาตาย” ถ้าคุณส่งข้อความหรือใช้เว็บไซต์โซเชียลมีเดีย คุณก็จะไม่เห็นภาษาท่าทางหรือได้ยินน้ำเสียงของเขานอกเสียจากว่าคุณจะคุยวิดีโอคอลกัน แต่คุณก็สามารถประเมินได้ว่าเขาไม่อยากคุยกับคุณหรือเปล่าได้จากการอ่านข้อความตอบกลับและดูว่าเขาใช้เวลานานแค่ไหนกว่าจะตอบกลับมา   ดูตรงที่บอกว่า “อ่าน” ในเว็บไซต์อย่าง Facebook Instagram หรือ Whatsapp ถ้าข้อความของคุณกับการตอบของเขาเว้นช่วงไปนาน หรืออีกฝ่ายไม่ตอบเลย ก็เป็นไปได้ว่าเธออาจจะไม่อยากคุยกับคุณ แต่คุณก็ไม่สามารถแน่ใจได้จริงๆ หรอก เพราะเธออาจจะยุ่งอยู่หรือลืมตอบข้อความของคุณก็ได้ สังเกตว่าอีกฝ่ายรีบ offline ทันทีที่คุณส่งข้อความไปหาหรือเปล่า เพราะเป็นไปได้ว่าเธออาจจะไม่อยากคุยกับคุณ แต่คุณก็ไม่มีทางรู้ได้จริงๆ อีกนั่นแหละว่าเกิดอะไรขึ้น เธออาจจะยุ่งอยู่ก็ได้ ดูข้อความที่เขาตอบกลับมา ถ้าเขาตอบกลับมาแค่คำเดียว เช่น “อืม” “ใช่” หรืออะไรประมาณนี้ ก็เป็นไปได้ว่าเขาไม่อยากคุยต่อหรือไม่อยากคุยกับคุณ น้ำเสียงที่คนอื่นใช้พูดกับคุณสามารถบอกได้ชัดเจนว่าเขารู้สึกอย่างไร การสังเกตน้ำเสียงในการพูดคุยจะช่วยให้คุณรู้ได้ว่า เขาไม่ได้อยากคุยกับคุณ และช่วยให้คุณออกจากบทสนทนานั้นได้อย่างสวยงาม ลองถามคำถามเรื่องน้ำเสียงกับตัวเอง :  เธอเหมือนจะรำคาญเวลาที่ฉันพูดอะไรหรือเปล่า เวลาตอบกลับมาเขาดูเหนื่อยๆ เฉื่อยชา หรือเบื่อๆ ไหม เธอดูร่าเริงหรือตื่นเต้นที่ได้คุยกันไหม เธอดูจะตั้งคำถามกับทุกสิ่งที่ฉันพูดหรือเปล่า ถ้าคุณสงสัยว่าอีกฝ่ายไม่อยากคุยกับคุณ ให้ดูว่าใครเป็นคนนำบทสนทนา วิธีนี้ยังบอกได้ด้วยว่าคู่สนทนาของคุณไม่อยากคุยต่อแล้วและคุณก็ต้องหยุดพูดได้แล้ว  สังเกตว่าคุณได้ยินเสียงตัวเองบ่อยกว่าเสียงของคู่สนทนาหลายเท่าหรือเปล่า เพราะมันอาจเป็นสัญญาณที่บอกว่าเธอไม่สนใจที่จะเข้าร่วมการสนทนาอีกต่อไปแล้ว หยุดพูดสักเดี๋ยวเพื่อดูว่าอีกฝ่ายเริ่มพูดมากขึ้นแล้วหรือยัง วิธีนี้ก็สามารถบอกได้ว่าจริงๆ แล้วเธออาจจะอยากพูดแต่คุณไม่เปิดโอกาสให้เธอได้พูดบ้างหรือเปล่า ถ้าในกลุ่มนั้นมีคนมากกว่า 2 คน ให้สังเกตว่าคุณเป็นส่วนหนึ่งของการสนทนาไหม ถ้าไม่ ก็ลองพูดอะไรออกไปบ้างแล้วดูว่าคนอื่นๆ ในกลุ่มตอบสนองกลับมาอย่างไร การตอบคำถามหรือการตอบกลับมาสามารถบอกได้ชัดเจนว่า เขาอยากคุยกับคุณหรือไม่ ประเภทของการตอบกลับดังต่อไปนี้สามารถบอกได้ว่าอีกฝ่ายเบื่อจะคุยแล้วหรือไม่อยากคุยกับคุณหรือเปล่า :  ใช้การตอบกลับแบบขี้เกียจ เช่น “อ๋อเหรอ” “ใช่” หรือ “อยู่แล้วล่ะ” พูดสิ่งที่คุณพูดไปแล้วกลับมา เช่น คุณบอกว่า “วันนี้หนาวจัง” แล้วเขาก็ตอบกลับมาว่า “อือ วันนี้หนาว”  ไม่สนใจคำถามหรือคำพูดของคุณ ตอบมาคำเดียวหรือใช้คำตอบปลายปิด เช่น ตอบกลับมาแค่ว่า “ไม่ใช่” หรือ “ใช่” การใช้ท่าทางอย่างการพยักหน้าก็เป็นสิ่งที่บอกให้รู้เหมือนกันว่าเขาไม่อยากคุย โบราณบอกไว้ว่า ดวงตาคือหน้าต่างของหัวใจ เพราะฉะนั้นการสังเกตดวงตาของอีกฝ่ายในระหว่างการสนทนาก็สามารถบอกได้ว่าเขาอยากคุยกับคุณหรือเปล่า สัญญาณต่อไปนี้อาจเป็นสิ่งที่บอกว่าคู่สนทนาไม่อยากคุยต่อแล้ว :  มองพื้น มองไปรอบห้อง มองนาฬิกา  มองขึ้นไปข้างบน ท่าทางของร่างกายก็บ่งบอกถึงความสนใจของคู่สนทนาได้เช่นเดียวกับตำแหน่งของสายตา ลองสังเกตว่าอีกฝ่ายยืนอย่างไหร่เพื่อดูว่าเธออยากคุยกับคุณหรือเปล่า  ดูว่าท่าทางของเธอสะท้อนท่าทางของคุณและเธอหันตัวเข้าหาคุณหรือไม่ ถ้าไม่ ก็แสดงว่าเธอน่าจะไม่อยากคุยต่อแล้ว  ดูว่าเขาหันหน้ามาทางคุณหรือไม่ ถ้าไม่ เธอก็อาจจะอยากจบการสนทนาแล้ว  ดูว่าเท้าของเขาชี้ไปที่คุณหรือเปล่า เพราะเป็นสิ่งที่บอกได้เหมือนกันว่าเขาอยากคุยกับคุณหรือไม่ สังเกตระยะห่างระหว่างคุณกับเขา ถ้าเธอไม่เข้าใกล้คุณ ก็อาจจะเป็นไปได้ว่าเธอไม่อยากคุย ภาษาท่าทางคือสิ่งที่บอกได้อย่างชัดเจนมากๆ ว่า อีกฝ่ายรู้สึกอย่างไรกับคุณหรือการสนทนากับคุณ ตัวอย่างภาษาท่าทางที่อาจบอกได้ว่าเขาไม่อยากคุยกับคุณก็เช่น :  ตัวเกร็งหรือแข็งทื่อ ไหล่ตึงหรือยกขึ้น  เอามือกอดอก เอามือจับคอหรือลูบคอเสื้อ กระสับกระส่ายหรือวาดรูปเล่น หาว ถ้าคุณไม่แน่ใจว่าเขาไม่อยากคุยกับคุณหรือเปล่า ให้นึกไว้ว่าทุกคนล้วนมีวันแย่ๆ วิธีนี้จะช่วยให้คุณได้ก้าวเข้าสู่ขั้นแรกของการติดตามคนๆ นี้ต่อไปเพื่อดูว่า ตอนนั้นเธอเพิ่งจะผ่านวันแย่ๆ มาหรือว่าเธอไม่อยากคุยกับคุณจริงๆ เว้นระยะห่างจากวันล่าสุดที่คุยกันกับวันที่คุณจะติดต่อเธอไปใหม่สักพัก วิธีนี้จะช่วยให้เธอมีเวลาจัดการกับปัญหาของเธอหรือช่วยให้เธอหายหงุดหงิดคุณได้ ติดต่อเขากลับไปอีกครั้งผ่านทางข้อความ อีเมล โซเชียลมีเดีย หรือโทรศัพท์ไปหา หรือคุณจะแวะไปหาเขาที่ออฟฟิศหรือที่ห้องเรียนก็ได้ วิธีนี้จะช่วยเปิดโอกาสการสนทนาครั้งใหม่และช่วยให้คุณรู้ว่าเธออยากคุยกับคุณหรือเปล่า  ส่งข้อความสั้นๆ และเป็นมิตร ย้ำว่าคุณดีใจแค่ไหนที่ได้คุยกันเมื่อคราวที่แล้ว เช่น เขียนประมาณว่า “ผมดีใจมากเลยที่ได้คุยกับคุณเมื่อคราวที่แล้ว ผมหวังว่าคุณจะสบายดีนะ คุณอยากไปดื่มกาแฟแล้วคุยกันต่อไหมครับ” อย่าส่งข้อความยาวๆ หรือส่งไปหลายข้อความ เพราะสิ่งที่เขาตอบมาบอกอะไรได้มากมายเกี่ยวกับการวางสถานะของเขา สังเกตสิ่งที่เขาตอบกลับมาและดูว่านานแค่ไหนกว่าเขาจะอ่านและตอบกลับมา วิธีนี้จะช่วยบอกได้ว่าเธอไม่อยากคุยกับคุณหรือเปล่า  สังเกตว่าเธอตอบกลับมาตอนไหนและตอบมาว่าอย่างไร ถ้าเธอตอบกลับมาเร็วๆ ว่า “หวัดดี ฉันไปหาไม่ได้ โทษที” ก็เป็นไปได้ว่าเธอไม่อยากคุยกับคุณ แต่ถ้าข้อความของเธอดูเป็นมิตรและดูกระตือรือร้น ก็เป็นไปได้ว่าครั้งล่าสุดที่คุณเจอกันเธออาจจะเพิ่งผ่านวันแย่ๆ มา ถ้าเขาไม่ตอบกลับมา ให้ถือว่าเธอไม่อยากคุยกับคุณ อย่าส่งข้อความติดตามเขาเพิ่มเติม เพราะไม่อย่างนั้นเขาอาจจะไม่พอใจเอาได้ ซึ่งก็จะทำให้คุณไม่พอใจไปด้วย ถ้าการตอบที่ดูไม่กระตือรือร้นเท่าไหร่หรือการที่เขาไม่ติดต่อคุณกลับมาเลยทำให้คุณรู้ว่าเขาไม่อยากคุยกับคุณ ก็ให้อยู่ห่างจากเธอ เพราะสิ่งนี้ไม่เพียงแต่ทำให้ทั้งเธอและคุณไม่พอใจเท่านั้น แต่มันยังอาจมีผลที่ไม่ดีตามมาด้วย เช่น การมีชื่อเสียงในทางที่ไม่ดี  อย่าส่งข้อความไปหาอีก เลิกเป็นเพื่อน หรือเลิกติดตามเขาในโซเชียลมีเดีย วิธีนี้จะแสดงให้เห็นว่าคุณเข้าใจว่าเขาไม่อยากคุยกับคุณ ให้เขาติดต่อกลับมาหาคุณเองถ้าคุณโอเคและตัดสินใจเอาว่าคุณจะตอบกลับไปอย่างไร คุณอาจจะให้โอกาสเธออีกครั้งก็ได้ การมีเมตตาต่อคนอื่นไม่เคยทำร้ายใคร แม้ว่าเขาจะไม่ได้ดีกับคุณมาตลอดก็ตาม
อย่าตื่นตระหนกหรือโกรธ. ใช้การขอตัวทั่วไป. หาจังหวะระหว่างการพูดคุย. แสดงความเกรงใจที่รบกวนเวลาอีกฝ่าย. ขอนามบัตรหรือข้อมูลติดต่อ. ย้อนบทสนทนากลับไปที่จุดเริ่มต้น. ขอบคุณอีกฝ่ายที่สละเวลาให้. อ่านระหว่างบรรทัด. ฟังน้ำเสียงของเขา. ดูว่าขณะคุยกันใครเป็นคนนำ. ฟังสิ่งที่ตอบกลับมา. สังเกตการสบตา. สังเกตตำแหน่งของร่างกาย. สังเกตภาษาท่าทาง. รู้ว่าทุกคนมีวันแย่ๆ. ส่งข้อความที่เป็นมิตรไปหา. สังเกตการวางสถานะของเขา. รักษาระยะห่าง.
https://www.wikihow.com/Tell-When-Someone-Doesn%27t-Want-to-Talk-to-You-Anymore https://www.wikihow.com/Tell-When-Someone-Doesn%27t-Want-to-Talk-to-You-Anymore https://www.wikihow.com/Tell-When-Someone-Doesn%27t-Want-to-Talk-to-You-Anymore
Excusing Yourself Politely Reading Body Language and Speech Patterns Following Up on the Conversation